पाएं अपने शहर की ताज़ा ख़बरें और फ्री ई-पेपरडाउनलोड करें
कोविड संक्रमण को रोकने के लिए शहर में अप्रैल में कोरोना कर्फ्यू लगाया गया है। उम्मीद थी कि इससे कम से कम शहर की हवा में तो सुधार होगा, लेकिन जब प्रदूषण नियंत्रण बोर्ड (पीसीबी) द्वारा जारी किए गए आंकड़ों पर नजर डाली तो मामला उल्टा ही नजर आया। 27 फरवरी को पीएम (पर्टिकुलेट मैटर) 2.5 और पीएम 10 का औसत 41 और 119 था। वहीं 27 मार्च को बढ़कर 72 और 148 हो गया।
27 अप्रैल को दोनों का औसत क्रमश: 123 और 114 हो गया। पीसीबी के वैज्ञानिकों ने इसके 3 मुख्य कारण बताए हैं, जिसमें पहला शहर के आसपास पराली जलाना, दूसरा ज्यादा मात्रा में दाह संस्कार होना और कोरोना कर्फ्यू में भी वाहनों का लगातार आवागमन होना। पराली जलाने से डस्ट पार्टिकल हवा के जरिए शहर में आ रहे हैं।
अभी लगातार बढ़ रहा है पीएम 2.5 और पीएम 10
पीएम 10 का साइज 10 माइक्रोमीटर या उससे कम होता है। यह कंस्ट्रक्शन, धूल से ज्यादा बढ़ता है। वहीं पीएम 2.5 हवा में घुलने वाला छोटा पदार्थ है। इसके बढ़ने पर धुंध बढ़ती है व विजिबिलिटी कम हो जाती है। पीएम 10 का औसत 100 एमजीसीएम व पीएम 2.5 का 60 एमजीसीएम से कम होना चाहिए। लेकिन अभी यह दोनों बढ़े हैं।
ओजोन प्रदूषण अस्थमा मरीजों के लिए हानिकारक
गाड़ियों से निकलने वाले धुंए के साथ उठने वाले धूल के कण भी ओजोन प्रदूषण बढ़ा रहे हैं। ओजोन 8 घंटे तक 100 माइक्रोग्राम प्रति घनमीटर से अधिक नहीं होनी चाहिए, लेकिन इस समय इसका औसत 152 है। जबकि एक साल पहले औसत 111 था। ओजोन प्रदूषण अस्थमा मरीजों के लिए बहुत हानिकारक है।
^यह बात सही है कि शहर का तापमान थोड़ा बड़ गया है। प्रारंभिक तौर पर इसकी मुख्य वजह शहर में एकदम से लकड़ियों का जलना है। शहर में ज्यादा मात्रा में दाह संस्कार से दिन और देर रात तक वातावरण गर्म बना रहता है। -बृजेश शर्मा, रीजनल ऑफिसर, पीसीबी
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn